Source: https://www.riigiteataja.ee/akt/422032013013
Timestamp: 2018-12-16 01:46:00+00:00
Document Index: 2865315

Matched Legal Cases: ['§ 3', '§ 5', '§ 6', '§ 7', '§ 22', '§ 28', '§ 3', '§ 5', '§ 2', '§ 6', '§ 7']

Kohtla valla õpilastele sõidusoodustuste määramise kord – Riigi Teataja
Kohtla valla õpilastele sõidusoodustuste määramise kord
Kohtla valla õpilastele sõidusoodustuste määramise kord - sisukord
§ 3 Sõidusoodustust saama õigustatud isikud
2 SÕIDUSOODUSTUSE TAOTLEMINE JA TAOTLUSE MENETLEMINE
§ 5 Sõidusoodustuse määramine
§ 6 Sõidusoodustuse kehtimine
§ 7 Sõidusoodustuse maksmise peatamine, ümberarvestamine ja lõpetamine
RT IV, 22.03.2013, 13
Vastu võetud 25.08.2011 nr 22
RT IV, 19.12.2012, 57
jõustumine 01.09.2011
14.03.2013 RT IV, 22.03.2013, 5 25.03.2013, rakendatakse alates 01.03.2013
Määrus kehtestatakse Kohaliku omavalitsuse korralduse seaduse § 22 lõike 1 punkt 5 ning Ühistranspordiseaduse § 28 lg 3 alusel.
Määrusega reguleeritakse algkooli, põhikooli ja gümnaasiumi päevases õppevormis õppivatele õpilastele, kelle elukoha aadressiandmetena on Eesti rahvastikuregistrisse kantud Kohtla vald, õppeasutusse- ja õppeasutusest koju sõiduks sõidusoodustuste andmine.
1) tehtud kulutuste hüvitamine õppeaasta jooksul kuukaardi alusel kehtiva jooksval aastal sõiduteostaja kuukaardi hinna ulatuses;
2) tehtud kulutuste hüvitamine sõidupiletite alusel õppeaasta jooksul, kuid mitte kõrgema kui sõiduteostaja kuukaardi kahekordse hinna ulatuses;
3) tasuta bussisõitu võimaldava dokumendi (edaspidi sõidukaart) taotlemine;
4) tehtud kulutuste hüvitamine maakonnaliinidel sõidupiletite alusel.
[RT IV, 22.03.2013, 5 - jõust. 25.03.2013, rakendatakse alates 01.03.2013]
§ 3. Sõidusoodustust saama õigustatud isikud
(1) Sõidukulude hüvitamist on õigustatud saama õpilased, kes omandavad alg-, põhi- või gümnaasiumiharidust.
(2) Taotlejal on õigus saada ainult üht liiki sõidusoodustust.
2. peatükk SÕIDUSOODUSTUSE TAOTLEMINE JA TAOTLUSE MENETLEMINE
Avaldused sõidusoodustuse saamiseks esitatakse Kohtla Vallavalitsusele (edaspidi Vallavalitsus) õpilase seadusliku esindaja või vähemalt 16 aastase õpilase poolt (lisa avalduse vorm).
§ 5. Sõidusoodustuse määramine
(1) Lastekaitsetöötaja kontrollib hiljemalt viie tööpäeva jooksul taotluse vastavust käesolevale määrusele.
(2) Puuduste esinemisel teatab lastekaitsetöötaja sellest viivitamatult taotlejale ning annab puuduste kõrvaldamiseks tähtaja, mis ei tohi olla pikem kui viis tööpäeva.
(3) Puuduste kõrvaldamata jätmisel sõidusoodustusi ei määrata.
(4) Sõidukaarti taotlevate õpilaste andmed edastab vallavalitsus sõiduteostajale hiljemalt kolmandal nädalal alates õppeaasta algusest. Sõidukaart väljastatakse õpilasele vallavalitsuse kaudu.
(5) Õpilase seaduslik esindaja või vähemalt 16-aastane õpilane esitab lastekaitsetöötajale õpilase sõidukaardi(d) (koopia) või sõidupiletid kulutustele järgneval kuu 15-ks kuupäevaks. Tagasiulatuvalt kompenseeritakse sõidukulud taotleja põhjendatud taotluse alusel.
(6) Sõidukulud hüvitatakse hiljemalt 25-ks kuupäevaks ülekandega sõidukulude hüvitamise taotluse avalduses märgitud pangaarvele.
(7) Sõidusoodustus määratakse vallavalitsuse korraldusega sotsiaalnõuniku ettepanekul.
(8) Vallavalitsusel on õigus määrata sõidusoodustust sotsiaalnõuniku ettepanekul käesolevas määruses määratlemata juhtudel lapsevanema või eestkostja põhjendatud avalduse alusel, kuid mitte kõrgemas kui määruse § 2 lõike 1 punktis 2 nimetatud määras.
§ 6. Sõidusoodustuse kehtimine
Sõidusoodustus kehtib õppeaasta jooksul alates 01. septembrist kuni õppe- ja eksamiperioodi lõppemiseni.
§ 7. Sõidusoodustuse maksmise peatamine, ümberarvestamine ja lõpetamine
(1) Sõidusoodustuse maksmine peatatakse, arvestatakse ümber või lõpetatakse vallavalitsuse korraldusega sotsiaalnõuniku ettepaneku alusel (elukoha või õppeasutuse vahetuse korral).
(2) Sõidusoodustuse maksmine lõpetatakse ja toetus nõutakse tagasi, kui sõidusoodustuse määramise aluseks olid taotleja poolt teadlikult esitatud valeandmed.
(1) Määrus jõustub 1. septembril 2011. a.
Lisa Avaldus õpilas(t)ele sõidusoodustuse taotlemiseks